《谒韩昌黎祠》
明代·袁邮

百代文章仰大方，江流河派共悠长。寒云飞尽衡山见，碧汉高县北斗光。

原道一篇心独慕，闻韶三月味能忘。牛羊休牧祠堂草，岁岁春风岁岁芳。

作者简介：袁邮，字伯高，号温溪。东莞人。师事湛若水。明世宗嘉靖三年（一五二四）贡生。授万载训导。历湘潭教谕、庆远府教授。民国《东莞县志》卷五七、民国张其淦《东莞诗录》卷一一有传。